Sergej Milinković-Savić
<s>Sergej Milinković-Savić (ćirilica: Сергеј Милинковић-Савић; Lleida, 27. februara 1995.), srpski nogometaš koji igra za saudijski Al-Hilal.</s>

<s>Klupska karijera</s>

<s>Vojvodina 
Milinković Savić je prošao kroz omladinsku školu Vojvodine.</s><s>Bio je jedan od igrača iz te generacije koji su igrali za omladinske reprezentacije Srbije i osvojili dve uzastopne titule, zajedno sa Mijatom Gaćinovićem.</s><s>Shodno tome, Milinković-Savić je 26. decembra 2012. godine potpisao svoj prvi profesionalni ugovor sa Vojvodinom na tri godine.</s>

<s>Milinković-Savić je debitovao u porazu od 3:0 u Jagodini 23. novembra 2013. godine.</s><s>Prvi gol je dao na utakmici sa Spartakom iz Subotice 9. marta 2014.</s><s>Ukupno je igrao na 13 prvenstvenih utakmica i postigao tri gola u sezoni 2013/14.</s><s>Takođe je pomogao Vojvodini da osvoji kup Srbije.</s>

<s>Genk 
U junu 2014. godine potpisao je petogodišnji ugovor sa belgijskim klubom Genkom i obukao dres sa brojem 20.</s><s>Debitovao je za klub 2. avgusta 2014. u prvom kolu domaćeg prvenstva protiv Cercle Bruggea.</s><s>Milinković-Savić je postigao svoj prvi gol za Genk na meču protiv Lokerena 18. januara 2015.</s><s>Ukupno je postigao pet ligaških golova u 24 nastupa tokom sezone 2014/15.</s>

<s>Lazio 
Dana 31. jula 2015. godine objavljeno je da će se Milinković-Savić pridružiti italijanskom klubu Lazio.</s><s>Postigao je svoj prvi gol za Lacio u Ligi Evrope protiv Dnjipra.</s><s>Prvi gol u Seriji A je dao u pobedi od 3:1 u gostima sa Fiorentinom 9. januara 2016.</s><s>Tokom debitantske sezone, Milinković-Savić je imao 35 nastupa i postigao tri gola za Lacio na svim takmičenjima.</s><s>U svojoj drugoj sezoni u Laziju, dao je sedam golova na 38 utakmica.</s>

<s>Reprezentativna karijera</s>

<s>Nastupao je za reprezentaciju Srbije do 19 godina na Evropskom prvenstvu 2013. godine u Litvaniji, a u finalu Srbija je pobedila Francusku i postala šampion Evrope.</s>

<s>Sa reprezentacijom Srbije do 20 godine postao je prvak sveta na prvenstvu na Novom Zelandu 2015. godine.</s>

<s>U oktobru 2015. godine, Milinković-Savić je dobio prvi poziv selektora Radovana Ćurčića za utakmice kvalifikacija za Evropsko prvenstvo 2016. protiv Albanije i Portugalije.</s><s>Ali nije ulazio u igru.</s><s>Ponovo je dobio poziv u novembru 2017. za prijateljske utakmice protiv Kine i Južne Koreje u sklopu priprema Srbije za Svetsko prvenstvo 2018. u Rusiji.</s><s>Debitovao je za reprezentaciju 10. novembra 2017. protiv Kine.</s>

<s>Nastupio je na sve tri utakmice koje je Srbija igrala u grupi na Svetskom prvenstvu 2018. u Rusiji.</s>

<s>Privatni život</s>

<s>Milinković-Savić je rođen u sportskoj porodici u Lleidi, Španija, gde je njegov otac Nikola Milinković tada profesionalno igrao fudbal.</s><s>Njegova majka, Milana Savić, bivša je košarkašica.</s><s>Sergej je stariji brat srpskog fudbalera Vanje Milinković-Savića.</s>

<s>Uspesi</s>

<s>Klupski 
 Vojvodina 
 Kup Srbije (1): 2013/14.</s><s>Lazio 
 Kup Italije (1): 2018/19.</s><s>Superkup Italije (2): 2017, 2019.</s>

<s>Reprezentativni 
 Srbija 
 Evropsko prvenstvo do 19 godina (1): 2013.</s><s>Svetsko prvenstvo do 20. godine (1): 2015.</s>

<s>Pojedinačni 
 Bronzana lopta na Svetskom prvenstvu do 20 godina: 2015.</s><s>Tim godine u Seriji A (1): 2017/18.</s><s>Najbolji vezni igrač u Seriji A (1): 2018/19.</s><s>Najbolji igrač meseca u Seriji A (2): decembar 2019, januar 2021
Najbolji igrač godine u Laciju (1): 2020/21.</s>

<s>Reference</s>

<s>Spoljašnje veze</s>

<s>Biografija na sajtu Fudbalske reprezentacije Srbije
 Profil Sergeja Milinković-Savića na transfermarkt.com
 Mocart Sport : Sergej Milinković-Savić, fudbaler kome je sport u genima
 Sportska centrala : Sergej Milinković-Savić da udarimo pečat protiv Meksika</s>

<s>Srpski fudbaleri
Fudbaleri ili nogometaši Lazija</s>

